Гэта быў спецыяльны цягнік, у якім размяшчалася “Всероссийская передвижная пожарная выставка”. Два дні таму ён выехаў з Гродна, яшчэ раней ён пабываў у Вільні, накіроўваючыся ў Беласток і Брэст. У распісанні спецыялізаваны састаў значыўся як “экстраны цягнік № 61”. Першыя 8 вагонаў былі абсталяваны для размяшчэння экспанатаў. У 9-м размяшчалася пажарная каманда, якая складалася з 15 чалавек і брандмайстра, а апошні вагон-салон першага класа быў адведзены ў распараджэнне камісара С. А. Пятрова.